السلام عليكم ورحمة الله وبركاته. بسم الله والصلاة والسلام السلام على رسول الله. الحمد لله وكفى. صلاة وسلاما على عباده الذين اصطفى. اما بعد اخواني واحبابي في الله. فلا زلنا في سلسلة ختم التعارف. ختم التعارف
وقلنا يا اخواني في الله ايه فكرة ختم التعارف؟ يعني ايه ختم التعارف؟ قلنا ان احنا بننبهر لما بنسمع حديس النبي صلى الله عليه وسلم اه اهل القرآن هم اهل الله وخاصة اهل القرآن. يا سلام لو الواحد بقى من اهل القرآن وبننبهر لما بنسمع احاديث النبي عليه الصلاة والسلام انا صاحبه
كالقرآن يا سلام لو الواحد يبقى صاحب للقرآن وناسيين ان انا عمري ما بصاحب حد او فلان وفلان بيبقوا صحاب الا لما يتعرفوا على بعض الاول ويبدأوا يتشدوا من بعض الطباع اللي عند بعض. فيبدأوا يبقوا اصحاب. بعد كده يبدأ ده بقى يشوف اخت ده او ده يشوف قريب الدا يبدأوا يناسبوا بعض
فيبقوا اهل. يبقى اهل القرآن دي اعلى مرحلة. صاحب القرآن دي المرحلة اللي قبلها. التعارف على القرآن ده المرحلة اللي احنا بنحاول ان احنا احنا نوصل لها دلوقتي بازن الله سبحانه وتعالى ان احنا في رمضان ده يا اخواني نتعرف على القرآن. نتعرف بس. لما نبدأ نتشد الملمح في سورة البقرة
وتشدنا اية في ال عمران وتأسر في قلوبنا اية في سورة النساء. وبعد كده تفتح عقولنا اية في سورة المائدة. وهكذا نبدأ نتشد للقرآن نبدأ نصحى بالقرآن بقى يعني ايه اصحاب؟ محمد واحمد اصحاب يعني رايحين مع بعض جايين مع بعض بياكلوا مع بعض بيشربوا مع بعض
تاخدوا الدروس الخصوصية بتاعتهم مع بعض يبقى اذا الصحبة دي معناها انك انت كلما رؤي القرآن رأيت وكلما رأيت رؤيا القرآن ان انتم بقيتم اصحاب يعني عايشين مع بعض. النهاردة عايزين نتعرف على سورة المائدة. بازن الله سبحانه وتعالى. يعني نحاول ان احنا نتعرف كتعارف. يعني ايه
اه اه طلب تعارف مع سورة المائدة. نشوف نتعرف على هذه السورة العظيمة الجليلة. نشوف السورة دي بتتكلم عن ايه؟ احنا اتكلمنا عن البقرة ال عمران يعني البقرة وال عمران للنساء مليانين احكام يا جماعة. احكام الطلاق بتاعة سورة البقرة ده حق المخلوق. يعني ربنا بيعرف الراجل حق المرأة وبيعرف المرأة حق
راجل لما اتكلمنا في سورة النساء امبارح مسلا عن الاحكام بتاعة المرأة والرجال قوامون على النساء ده حق المخلوق ربنا بيعرض فواريس بحق الاقارب حق الوالدين. حق الابناء حق المخلوق. يبقى بقى لنا تلات سور بنتكلم عن حق المخلوق. حق المخلوق على المخلوق. طب
سورة المائدة بتتكلم عن ايه؟ حق الله. حق الخالق سبحانه وتعالى. هنتكلم عن حق الخالق. النهاردة يا جماعة هتتناول سورة مائدة حق الله سبحانه وتعالى او حقوق الملك. يا ايها الذين امنوا اوفوا بالعقود. دي مش اية في نص السورة ده دي اول اية في
الصورة. ده دي اول جملة في الصورة. يعني الموضوع داخل من الاول في الصميم. يا ايها الذين امنوا اوفوا بالعقود. كلمة العقود دي بنسمعها في الشهر العقاري لما يكون اتنين رايحين الشهر العقاري يشهروا عقد بينهم وبين بعض ويكتبوا الشروط الجزائية في العقد وبعد كده ده يمضي وده يمضي والعطف
بقى ملزم للطرفين والطرف اللي يخالف يبقى اذا يا اخواني كلمة عقد دي في لغة البشر كلمة كبيرة وكلمة خطيرة وكلمة بيترتب عليها شروط جزائية. تخيل بقى لو انت عندك عقد مع الله سبحانه وتعالى. مع ما لك الملك. يعني
انت هتمضي على عقد مع الله. سبحانه وتعالى. تخيل الشروط الجزائية بتاعته يبقى شكلها ايه ؟ تخيل يبقى سورة المائدة يا اخواني بتأصل لمفهوم في غاية الخطورة اول حاجة ايه هي حقوق ربنا عليك؟ اللي هم بيسموها علماء العقيدة ايه ؟ حقوق ربنا على الانسان. علماء العقيدة بيسموها ايه ؟ ابدا
لا بيسموها ايه؟ في العقيدة في باب كبير اوي اوي في العقيدة كده اسمه ايه؟ الايه؟ يا راجل! يا راجل الربوبية لأ. فيه يا جماعة اسمها توحيد الربوبية. توحيد الربوبية اللي نزل
من السما للارض ايه ؟ ربنا عمل لك ايه ؟ وفيه حاجة اسمها توحيد الالوهية. انت حق ربنا عليك ايه فسورة المائدة بتعبير مصطلح العقيدة بتتحدس عن توحيد الالوهية. حق الله على العبيد
يعني سورة المائدة دي عقود بينك وبين الله. بتتكلم عن اربع عقود بينك وبين الله. اربع حقوق للملك عليك. تخيل واحد ناس عايشين في مملكة ملك. هو اللي بيملك كل شيء فيها. هو اللي بيأكلهم. هو اللي بيشربهم. هو اللي بيعمل لهم كل حاجة في حياتهم
يبقى فيه اربع حقوق للملك دول عليهم. اول حق حق الطاعة. ما ينفعش ان الملك ده لما يقول ده حلال وده حرام. ان واحد يقول لأ يبقى ده اسمه حق الطاعة يا اخواني. الحق التاني حق الحاكمية. يعني ايه؟ ما ينفعش الملك ده لما يصدر يصدر قانون. واحد يقول الملك ده ما لوش حكم علي
الملك ده ما لوش كلمة علي. انت عايش في مملكته وبتاكل من اكله وبتشرب من رزقه. يبقى لازم لما يحصل مشكلة في حياتك تتحاكم اليه هو ما تروحش تتحاكم لحد تاني ، الحق التالت حق الولاء والبراء. ما ينفعش الملك ده لو له عدو من الاعداء بيحاربه
عليه في المملكة الملك يبقى معدي مرة يلاقيك قاعد مع العدو بتاعه بتضحكه وبتاكله وبتشربه مع بعض لأ حبيبى حبيبي وعدو حبيبي عدوي. يبقى ما ينفعش يبقى حق الولاء والبراء. الحاجة الرابعة حق الامر بالمعروف والنهي عن المنكر. تخيل انت موظف
في المحافظة والمحافظ اصدر امر فرمان ان ممنوع ان حد يدخن جوة المحافظة. فلقيت موظف اه مطلع سيجارة وقعد يدخن ولا همه. وانت بتقول له اللي انت بتعمله ده ممنوع بتبقى خايف بتبقى هايبه لا يمكن ده هو اللي يترعب لما يلاقيك بتقول له
انا هبلغ المحافز انا هقول للمحافزين ليه؟ لانه عارف انه جوة سلطان المحافز فما يقدرش يخالف الاوامر بتاعته. يبقى انت لما تيجي تنهى عن المنكر جوة مملكة الملك الله قال ان دي حرام. الله قال ان ده امر هتبقى خايف وانت بتنهى عن المنكر
هتبقى خايف وانت بتأمر بالمعروف لا يمكن ليه؟ لانك جوة مملكة الملك. يا ايها الذين امنوا اوفوا بالعقود. السورة اربع اشهر شوط شوط بيتكلم عن عقد الطاعة عقد الحلال والحرام. احلت لكم ها بهيمة الانعام احلت لكم الا
لا يتلى عليكم يبقى عبد الحلال والحرام. العقد التاني عقد الحاكمية. ومن لم يحكم بما انزل الله فاولئك هم كافرون عبد الحاكمية العقد التالت عقد الولاء والبراء. فترى الذين في قلوبهم مرض يسارعون فيه
يقولون نخشى ان تصيبنا دائرة. اعملوا علاقات مع اليهود بسرعة. اعملوا علاقات مع اهل الباطل بسرعة ليه؟ يا عم ده هم اللي اقوياء نأتي نخشى ان تصيبنا دائرة. العقد الرابع عقد الامر بالمعروف والنهي عن المنكر. لعن الذين كفروا من بني اسرائيل على
في لسان داوود وعيسى ابن مريم ذلك بما عصوا وكانوا يعتدون. كانوا لا يتناهون عن منكر فعلوه. سورة المائدة يا اخواني من اول كلمة فيها يا ايها الذين امنوا اوفوا بالعقود بتقول لك ان دين ربنا مش لعبة. دين ربنا مش لعبة. سورة المائدة من اكتر
صور اللي بتتكلم بالفاز في غاية الخطورة في كل حكم من احكام الله. يعني ايه؟ يعني سورة المائدة مسلا على سبيل المسال لما بتقول لك اوامر ربنا ما تقولكش اوامر تقول لك عقود دي عقود بينك وبين ربنا والعبد له شرط جزائي لو اخل به. تخيل الشرط
جزاء اللي عليك ايه ؟ لو انت عصيت ربنا في كل معصية من المعاصي اللي احنا بنسميها الفواتير. كل معصية من المعاصي لها فاتورة. اللي هيعصي ربنا بالمعاصي ديت هيدفع الفاتورة بتاعتها لما ربنا يكلمك عن الطاعة يقول لك واذكروا نعمة الله عليكم وميثاقه الذي واثقكم به
الوثاق هو الحبل اللي بيتربط به الاسير لما بيتربط بعد المعركة. يعني ربنا بيقول لك انت مش بمزاجك تطيع او ما تطيعش. انت مش بمزاجك تنفز او ما تنفزش. انت في يد الله. فلما ربنا يأمرك امر ومين
ساقه الذي وافقكم به. طب يا رب اللي خالف الاوامر بتاعتك اوامري مش لعبة فبما نقضيهم ميثاقهم لعناهم جعلنا قلوبهم قاسية. مش لعبة لما اليهود خالفوا اتلعنوا ومن الذين قالوا انا نصارى اخذنا ميثاقهم فنسوا حظي
مما ذكروا به فاغرينا بينهم العداوة والبغضاء الى يوم القيامة وسوف ينبئهم الله بما كانوا يصنعون ربنا بيقول انا هعرفهم هم عملوا ايه. يبقى اذا سورة المائدة بتقول لك ان اوامر ربنا مش لعبة. سورة المائدة بتقول لك ان حب
ومات ربنا مش لعبة. لما بني اسرائيل رفضوا يدخلوا الارض المقدسة. رفضوا يدخلوا فلسطين. وقالوا ان فيها قوما جبارين. ربنا قال فانها محرمة عليهم اربعين سنة يتيهون في الارض. اربعين سنة تايهين في صحراء سيناء. ليه؟ لان حرمات
مش لعبة. لما ربنا يأمر ان يتحرر المسجد الاقصى يبقى لازم يتحرر. سورة المائدة بتقول لك الدعوة الى الله مش لعبة. يا ايها قل ربنا ما قلش يا ايها المؤمنون. يا ايها الرسول اكبر رتبة في الامة كلها. بلغ ما انزل اليك من ربك
ان لم تفعل فما بلغت رسالته. لو ما نزلتش للناس. لو ما نزلتش وكلمت الناس. لو ما بقتش ساعي بريد يوصل رسالة ربنا للدنيا لو ما خبطتش على البيوت وكلمتهم عن ربنا. لو ما نزلتش للاسواق وكلمتهم عن ربنا. لو ما مشيتش في الشوارع وكلمتهم عن
بلغ ما انزل اليك من ربك بلغ. وصل وان لم تفعل فما بلغت رسالته. يبقى ازا الدعوة الى الله مش لعبة. سورة في المائدة بتقول لك الولاء والبراء مش لعبة. لما ربنا سبحانه وتعالى اتكلم عن الولاء والبراء قال يا ايها الذين امنوا من
ارتد منكم عن دينه. يا رب آآ مش ردة يا رب ده احنا بنصلي وبنصوم بس القضية ان احنا بقينا موالين الدول الكافرة اللي بتحارب الاسلام ان احنا بقينا معاديين الدول الاسلامية. يا رب انما احنا بنصلي وبنصوم وبنصوم رمضان وبنستنى الهلال. وعندنا يا رب ها
يا ايها الذين امنوا من يرتد منكم عن دينه اللي هيسيب جزء من الدين كانه ساب الدين. من يرتد منكم عن دينه. فسوف يأتي الله في قوم يحبهم ويحبون اذلة على المؤمنين اعزة على الكافرين. يبقى الولاء والبراء مش لعبة. يبقى معاداة اهل الباطل ما هيش
سورة المائدة بتقول لك تطبيق الشريعة الاسلامية مش لعبة. ومن لم يحكم بما انزل الله فاولئك هم الكافرون ومن لم يحكم بما انزل الله فاولئك هم الظالمون. ومن لم يحكم بما انزل الله فاولئك هم الفاسقون
سكون الكافرون الظالمون الفاسقون اللي بيستهتروا بشريعة ربنا. اللي فاكرين ان تطبيق الشريعة الاسلامية قضية اختيارية. حبينا نطبق نطبق ما حبناش نطبق ما نطبقش. ربنا بيقول لهم تطبيق الشريعة الاسلامية مش لعبة. سورة المائدة بتقول التعدد
على حدود الله مش لعبة. انما جزاء الذين يحاربون الله ورسوله ويسعون في الارض فسادا. ان يقتلوا او يصلب او تقطع ايديهم وارجلهم من خلاف او ينفوا من الارض ذلك لهم خزي في الحياة الدنيا. الاية دي اية
اية البلطجة البلطجي اللي يسبت واحد بمطواة ويقول له طلع فلوسك. او يعتدي عليه او يضربه بالمطواة عشان ياخد باله او عشان يغتصب زوجته ربنا بيقول ويسعون في الارض فسادا ان يقتلوا او يصلبوا او تقطع ايديهم وارجلهم من خلاف او ينفوا من الارض. يبقى
الاعتداء على حدود ربنا مش لعبة. الامر بالمعروف والنهي عن المنكر مش لعبة. سورة المائدة بتقول لك مش بمزاجك يعني ان انت معدي فلقيت شلة شباب آآ قاعدين يشربوا مخدرات في الشارع فانت بمزاجك كده عايز تتكلم تتكلم ما تتكلمش ما
امشي لقيت ناس بتعمل منكرات لقيت آآ آآ في بيتكم مسلا آآ يعني القضية مش قضية اختيارية يا جماعة. قال تعالى لعن لعن اول كلمة في الاية. لعن طرد من الرحمة على طول. كارت احمر. برة رحمة ربنا. رح شف رحمة حد تاني بقى. رح شف حد تاني
يرحمك في ملكوت الله. لو ربنا طرد العبد من رحمته والعياذ بالله. لعن الذين كفروا من بني اسرائيل على لسان داوود عيسى ابن مريم ذلك بما عصوا وكانوا يعتدون كانوا لا يتناهون عن منكر فعلوه. ما كانش حد بيقول لحد حرام. ما كانش
في حد بيقول لحد لأ ما كانش حد بيقول لحد اتق الله. ما كانش حد بيقول لحد خاف من ربنا. ما كانش حد بيقول لحد حاجة. كانوا لا يتناهوا هون عن منكر فعلوه لبئس ما كانوا يفعلون. لبئس ما كانوا يفعلون يبقى اذا سورة المائدة بتقول لك ان الموضوع مش
الدين مش لعبة يا جماعة. الدين مش لعبة. الدنيا ما هيش لعبة. الكورة في البرازيل الوقتي ما هياش لعبة. ما فيش حاجة في الدنيا لعبة. اشمعنى الدين هو اللي لعبك
اشمعنى الدين هو اللي بمزاجنا؟ تلاقي الناس بتلعب بدين ربنا يدخل الجامع يومين وبعد كده يسيب الجامع يومين وبعد كده يرجع يلتزم يومين وبعد كده ينتكس يومين ويقع في معصية يومين وبعد كده يسيبها يومين وبعد كده لعبة فيه ناس واخدة دين ربنا لعبة مش فاهمة خطورة العلاقة مع الله
الله مش فاهمة العقد اللي مضت عليه. اوفوا بالعقود شروطه الجزائية ايه. مش فاهمة يعني ايه وميثاقه الذي واثقكم يا ابني انت موسق مش بمزاجك تطيع ربنا او ما تطيعش ربنا. عشان كده في اخر السورة لما
مين طلبه من سيدنا عيسى ان ينزل الله عليهم مائدة من السماء تكون لهم عيدا لاولهم واخرهم. فربنا قال قال الله اني منزل ينزلها عليكم بس خدوا بالكم. انا هنزل لكم مائدة من السماء قدام عينيكم. تاكلوا اكل نازل لكم من السما. قال الله
واني منزلها عليكم. بس خدوا بالكم. فمن يكفر البعض منكم. اللي بعد ما هوري له اياتي هيرجع تاني العب في الدين. اللي بعد ما هاعرفه جلالي هيرجع تاني يلعب في الدين. فمن يكفر البعض منكم فاني
تعذبه عذابا لا اعذبه احدا من العالمين. انا هاعزبه عزاب ما فيش مخلوق في البشرية هيتعذب زيه. ليه ؟ لان ايات ربنا مش لعبة. اما ربنا يوري لك اياته. اما ربنا يفتح لك بابه. اما ربنا يوريك اية
من الايات وبعد كده الواحد يرجع يلعب تاني فاني اني منزله عليكم فمن يكفر البعض منكم فاني اعذبه عذابا لا اعذبه احدا من العالمين. ايات ربنا مش لعبة ودين ربنا سبحانه وتعالى مش لعبة. سورة المائدة يا اخواني في
لا يعني صورة فيها جو رهيب من الجدية. طول ما انتم ماشيين فيها هتلاحظم الفاظ آآ يعني زي ما قلت لكم كده في الولاء والبراء ها وربنا بيتكلم عن الولاء والبراء. تلاقي قول الله سبحانه وتعالى يا ايها الذين امنوا من يا ايها الذين امنوا لا تتخذوا اليهود والنصارى
ترى اولياء بعضهم اولياء بعض. ومن يتولاهم منكم فانه منهم ومن يتولاهم منكم فانه منهم. اللي هيطبق مع اليهود اللي هيطبق مع اعداء الدين فانه منهم. ده يهودي. ده يهودي
النصراني زيه زيهم في الدنيا وفي الاخرة. يا ايها الذين امنوا لا تتخذوا اليهود والنصارى اولياء. الموضوع مش لعب يا اخواننا. يا اخوانا احنا في ما فهيم اتميعت في دين ربنا ووصل لنا انها حاجات عادي. وهي جرائم في دين الله. ايه اللي بيرجعنا تاني ويفهمنا دينا؟ هو القرآن
اللي بيرجعنا تاني ويفهمنا الدين والقرآن. عشان كده النبي عليه الصلاة والسلام حديس خطير جدا عن النبي عليه الصلاة والسلام. النبي بيقول يحمل هذا العلم من كل خلف عدوله. النبي بيقول ربنا بيصطفي في كل جيل ناس تشيل الدين. يحمل هذا العلم من كل خلف عدوله. ينفون
انهو تلت حاجات ينفون عنه ها حد عارف ينفون عنه ايه في تلت حاجات ربنا بيصطفي في كل جيل ناس تنفي تلات حاجات عن الدين ينفون عنه واحد ينفون عنه تحريف الغالين. اتنين وانتحار
لا المبطلين. تلاتة وتأويل الجاهلين. ايه تحريف الغاليم؟ الغني ده اللي عنده غلو في الدين المتشدد. اللي عايز يضيق الدين على الناس. اللي عايز يقفل الدين على الناس. اللي عايز كل حاجة حرام. وكل حاجة ممنوعة. وكل حاجة ما تنفعش. يبقى المتشدد ده اول واحد النبي حزر منه
اكتر واحد يكره الناس في الدين هو المتشدد. ينفون عنه تحريف الغاليين اللي عشان يشد على الناس حرة في الدين المبطلين. المبطل ده بقى اللي عايزها سيبة. يا عم وفيها ايه ؟ اما الشاب يقعد مع البنت يتعرفوا على بعض وان حبوا بعض يبقوا يتجوزوا. يا عم
وفيها ايه ؟ لما يعني هو السيجارة وتدخين السيجارة في نهار رمضان يفطر دخان السجاير لا طعام ولا شراب. وهذا لا يفطر يا اخي يعني فيها ايه ؟ يبقى المبطل ده المتسيب يبقى تحريف الغاليين المتشددين. انتحال المبطلين المبطل اللي هو المتسيب. اللي عايزها سيبه
العكس المتشدد بقى وتأويل الجاهلين الجاهل ده اللي هو بيتكلم بجهل. اللي بيتكلم بلا علم. مشكلة المتشدد دايما في فهمه للدين المتشدد ده ممكن تلاقيه صوام قوام بيحب الدين جدا ولكن هو فاكر انه لما يشد على الناس ها هو بيضيق الدين بيحول الدين لبيت
ضيق بدل ما الساعة سبعة مليار بني ادم على وجه الارض بيسعوا هو واللي دماغهم زي دماغه كده بالزبط. بيضيق الدين. فده مشكلته في الفهم. ضعف الفهم امال انتحال المبطلين المتسيب مشكلته في القلب؟ انه عايزها سيبة. يبغونها عوجا. عايزها تبقى معوجة. يبقى مشكلته في ضعف القلب
تأويل الجاهلين مشكلته في ضعف العلم. يبقى النبي حزر من تلات مصايب في الدين. ضعف الفهم وضعف القلب وضعف العلم يوم ما اهل الدين يبقى عندهم التلات مشاكل دول. يبقى الدين بيضيع يا جماعة. يوم ما اهل الدين يتكلموا في الدين وهم مش فاهمينه. او يتكلموا في الدين وقلوبهم نفسها
قوة ملوثة او يتكلموا في الدين وهم مش عارفين الدين اصلا. يتحدثون في دين الله بجهل للدين اصلا. مش عارفين هم بيتكلموا في ايه؟ يبقى اللي بيعالج الخطيرة ديت هو القرآن اللي بيصلح الفهم بتاعنا هو القرآن. اللي بيصلح الايمان والقلب بتاعنا هو القرآن. اللي بيصلح العلم والتصور بتاع
هو القرآن يبقى اهل القرآن هم اللي ربنا بيستنقذ بهم الاجيال وبيستنقذ بهم الامة جيل ورا جيل يبقى يا ايها الذين امنوا لا تتخذوا اليهود والنصارى اولياء. بعضهم اولياء بعض. ومن يتولهم منكم فانه منهم
ومن يتولهم منكم فانه منهم. فبعدها ربنا يقول ايه؟ فترى الذين في قلوبهم مرض. لأ بعدها ربنا يقول يا ايها الذين امنوا من يرتد منكم عن دينه يرتد يا رب ده القضية قضية ولاء وبراء بس ده مش قضية الدين كله. من يرتد منكم عن دين
يبقى آآ آآ يعني عايزين نركز في الالفاز بتاعة سورة المائدة. وعايزين نفهم آآ آآ خطورة الكلام بتاع سورة المائدة. طب سريعا يا جماعة احنا قلنا ان في اربع عقود. قلنا ان سورة المائدة فيها اربع عقود. يعني اربع اشواط. الشوط الاول عقد الحلال والحرام. عقد الطاعة
عقد الامر والنهي. ربنا بيقول يا ايها الذين امنوا اوفوا بالعقود احلت لكم بهيمة الانعام. يبقى اول كلمة في الاية ايه؟ ها احلت. يبقى معناها ان الشريعة مبنية على التشديد ولا على العسولة والتيسير. عسهولة والتيسير. يعني اول كلمة في الاية
حلت لكم بهيمة الانعام كانه ربنا قبل ما يقول حرم عليكم او حرمت عليكم يقول لك احلت كان الاصل في الدين الحلال واحل لكم ما وراء الاية اللي سمعناها امبارح في الجزء بتاع امبارح في اول الجزء واحل لكم ما وراء ذلكم. الاصل ان كل حاجة حلال يا جماعة في
في الدنيا ده ايه؟ الحرام حاجات معدودة معدودة فعشان كده في الاول ربنا بيقول احلت. عايزين نقف مع قول الله سبحانه وتعالى الا يسألونك ماذا احل لهم؟ قل احل لكم الطيبات وما علمتم من الجوارح مكلبين تعلمونهن مما
وفقكم الله. وما علمتم من الجوارح مكلبين. ايه الجوارح ديت؟ قال لك دي الصقور والكلاب. اللي البتاع الصيد بيعلمها. ازاي تصطاد فريسة فيقوم الكلب ماسك الفريسة ويفضل ماسكها لحد ما الصياد ييجي. الكلب ممكن يبقى جعان جدا ولكن ما ياكلهاش. وما يسيلش لعبه عليها. لان لعاب الكلب
بنجس فصاحب الكلب معلمه ازاي يصطاد الفريسة من غير ما الفريسة تنجس. فتفاجئ ان ربنا بيعبر عن هذا الكلب بضمير عاقل فربنا بيقول تعلمونهن. مش تعلمونها تعلمونهن مما علمكم الله. ايه اللي خلى
كلب يتعبر عنه الضمير العاقل. ايه اللي خلى الحيوان يتعبر عنه بضمير العاقل؟ اول حاجة عشان كلمة تعلمونهن. عشان العلم العلم رفع الحيوانات لمقام العاقل. في دين ربنا سبحانه وتعالى. وفي كتاب ربنا يبقى ازا كان العلم رفع الحيوانات. امال العلم يرفع البني ادمين
ازاي ؟ الحاجة التانية ان الكلب ده ممكن يكون بقى له يومين ما كلش. وهيموت من الجوع. ومع ذلك عشان صاحبه ونعمة صاحبه عليه يمسك شهوته وما ياكلش من الفريسة اللي هو اصطادها في قدر يكبح جماه شهوته عشان صاحبه. يبقى لما كلب
يكبح جماح شهوته ربنا عبر عنه بضمير العاقل. فما بالك لو انسان عشان ربنا ولي نعمته قدر انه اقبح جماح شهوته عايزين نقف مع في مقدمة الصورة مع قول الله وتعاونوا على البر والتقوى ولا تعاونوا على الاثم
والعدوان وتعاونوا على على ده حرف بيفيد العلو على البر والتقوى كأن الدين ده حاجة عالية قوي ما حدش يقدر ينفز الدين لوحده لو ما حطناش ايدنا في ايد بعض مش هنقدر ان احنا نطبق دين ربنا. عشان كده لما القبائل حطت ايدها في ايد بعض يوم عرفات
قال اليوم يأس الذين كفروا من دينكم. اهل الباطل لما شافوا الامة الاسلامية متوحدة يأسم انهم يقدروا يعملوا حاجة للاسلام دايما يا جماعة بقى لنا سنين يعني من واحنا اطفال واحنا قاعدين نسمع الوحدة العربية الوحدة العربية وحدة الامة القومية
في عربية القومية العربية لم تتحقق في التاريخ الا مرة واحدة بس. مرة واحدة بس في غزوة تبوك. لما تلاتين الف بفرض من القبائل العربية المختلفة خرجوا ورا النبي عليه الصلاة والسلام من اجل قتال الروم كأن الحاجة الوحيدة اللي
العرب هي الاسلام. الحاجة الوحيدة اللي وحدت العرب في يوم من الايام هي راية السنة. فاحنا مش هيوحدنا غير الدين زي ابن خلدون لما بيقول لك كده بيقول لك ان العرب اقوام لا يصلحهم الا الدين اصلا. العرب من غير الدين بيبقوا من اسوأ الانواع اللي موجودة
على وجه الارض ولكن بالدين ربنا رفعهم على الدنيا كلها وخلاهم اصحاب اعزم حضارة في الدنيا كلها. هنفاجئ يا جماعة انا في الشوط بتاع الحلال والحرام ان ربنا بيقول يا ايها الذين امنوا اذا قمتم الى الصلاة فاغسلوا وجوهكم وايديكم الى المرافق. وربنا بيتكلم عن ايه
اغسلوا وجوهكم وايديكم دي عبادة اسمها ايه؟ الوضوء؟ هي سورة المائدة دي نازلة امتى يا جماعة؟ مكية دولة مدنية. نازلة في مكة ولا المدينة؟ متأكدين انها في المدينة مدنية يا اخوانا صورة بتتكلم عن الحاكمية والولاء والبراء. يقينا نزلة في المدينة طبعا نازلة في مكة ازاي؟ نازلة في المدينة. طب نازلة في الاول ولا في الاخر
ده فيه اقوال ان سورة المائدة دي اخر سورة اصلا. طب انت متخيل ان سورة المائدة اللي هي اخر سورة او السورة قبل الاخيرة في دين الاسلام كله صورة اللي ربنا قال فيها اليوم اكملت لكم دينكم. واتممت عليكم نعمتي ورضيت لكم سادنا. متخيل ان كان لسة حكم الوضوء ما نزلش
الصحابة بقى لهم عشرين سنة بيتوضوا. بقى لهم عشرين سنة بيتوضوا لكل صلاة. هو لسة ليه ربنا يتكلم هنا عن حكم الوضوء يا جماعة ربنا يتكلم في سورة المائدة عن حكم الوضوء. وبعد كده في الاخر شوط الحلال والحرام ده في الاول وفيه في اخر السورة شوط حلال وحرام تاني
لا يؤاخذكم الله باللغو في ايمانكم ولكن يؤاخذكم بما ايه؟ عقدتم الايمان فكفارته ايه؟ اطعامه عشرة مساكين من اوسط ما تطعمون اهاليكم اهاليكم او كسوتهم او تحرير الرقبة. الله! يبقى في الشوط ده ربنا قال لا يبلونكم الله بشيء من الصيد تناله
ايديكم ورماحكم. ليعلم الله من يخافه بالغيب. يبقى ربنا سبحانه وتعالى بيقول ان وانتم لا تقتلوا الصيد وانتم حرم. ان انت محرم اوعى تقرب من صيد. يبقى العبادتين اللي ذكروا في سورة المائدة عبادتين ايه؟ لأ يعني يعني اللي انا قلتهم دلوقتي
عبادتين ايه؟ الوضوء والاحرام صح؟ ايه علاقة الوضوء والاحرام؟ اشمعنى العبادتين دول؟ وايه علاقتهم بموضوع السورة لما تلاقي صورة جابت عبادتين الوضوء والاحرام. الوضوء والاحرام. اشمعنى الوضوء والاحرام في سورة المائدة؟ وايه علاقة
باوف بالعقود ان الله يحكم ما يريد. ربنا الملك والملك يحكم ما يريد في مملكته. ايه علاقة دول ان الله يحكم ما يريد او بسورة المائدة. الله! ايوة ان يا اخوانا عبادة الوضوء دي طب ما ادخل
صل كده على طول. طيب ادن العصر ادخل صل الله يا حبيبي. هو انت داخل بين ايدين مين ؟ ده انت داخل بين ايدين مالك الملك. اي ملك في الدنيا يا جماعة فيه مراسم
عشان تدخل عليه. فيه مراصد فيقول لك مسلا مش اي لبس تلبسه انت داخل على الملك. مش اي خطوة بتمشيها وانت داخل على الملك. آآ آآ مش اي في بروتوكولات
هات وانت بتتعامل مع الملوك يبقى اذا فيه مراسم عشان تتعامل مع اي ملك من الملوك. ملك الملك في مراسم للدخول على ملك قبل الصلاة الوضوء يبقى الوضوء دي مراسم للدخول على ملك الملك. انك لازم تتوضأ وتتطهر الاول. قبل ما تقف بين ايدين ربنا. ده معنى. طب
احرام من قبل مكة بخمسمية كيلو بندخل ابيار علي نلبس كفن ونقلع هدومنا ونقعد نقول لبيك اللهم لبيك خمسميت كيلو متر قبل ما ينفع انك تدخل الكعبة وتطوف حواليها وتسعة بين الصفا والمروة. ده مراسم
قول على الملك دي مراسم الدخول على الملك سبحانه وتعالى. يبقى العبادتين اللي بيمثلوا مراسم للدخول على الملك. جايين في سورة المائدة تتحدث عن ملك الله سبحانه وتعالى وعن عظمة الله. ان الله يحكم ما يريد. الوقفات في شوط الحلال والحرام كتير. يا جماعة عايزين
عايزين نفهم عزمة الشريعة. لما ربنا يقول لا يؤاخذكم الله باللغو في ايمانكم. ولكن يؤاخذكم بما عقدتم الايمان. فكفى ربكم اطعام عشرة مساكين. من اوسط ما تطعمون اهاليكم او كسوتهم او تحرير رقبة. فمن لم يجد فصيام ثلاثة ايام
يعني ده ده فايه ايه الاية دي ؟ يعني الاحكام الشرعية دي يعني عظمة روعة اوامر ربنا. انك تتدبر في احكام ربنا. هو ايه ده! يا رب آآ انا انا يا رب قلت والله انتم قاعدين تاكلوا لأ بلغوا في ايمانكم ديت! يا سلام! يعني انا اقول كلمة
اتربينا في حلفان وربنا يسيبها لي وتعدي كده علي؟ اه اصل انت ما اتعمدتهاش. ولكن يؤاخذكم بما عقدتم الايمان. ايه تعقيد الايمان؟ اقسم بالله العظيم اقسم بالله العظيم اه ما دام عملت كده انت عقدت على نفسك بقى خلاص بما عقدتم الايمان. فكفارته ايه؟ انا وقعت في يمين عم الشيخ اصوم تلات
كام ؟ لأ يا حبيبي ما فيش حاجة اسمها صوم تلات ايام. ليه ؟ لان ربنا بيقول فمن لم يجد فصيام. الله! اومال كفارة اليمين ايه يا عم الشيخ؟ اطعام عشرة مساكين
الاول الله! طب واتعب عشر مساكين ليه؟ ليه؟ ايه الحكمة؟ تخيل كده جا لك واحد غني قال لك انا وقعت في يمين اصوم ما ينفعش ما ينفعش تصوم. اومال اعمل ايه؟ الاول تطعم. لما يبقى ما انتش عارف تطعم ما عكش فلوس تطعم نبقى نشوف الصيام. طيب اطعم مين؟ اطعم الفقراء
هم مين الفقرا دول؟ انا عمري ما شفتهم ولا اعرفهم. انا راجل ساكن على المشاية جيراني من فوقي وتحتي والعمارات اللي جنبي واللي قدامي كلهم ناس اغنيا. وكلهم ناس عندهم عربيات وكل عيل من عيالهم عنده عربية. وده ابنه بيتعلم في تركيا و دبليو بيتعلم في الجامعة الامريكية. انا ما ما اجيب الفقراء دول منين؟ الفقراء دول موجودين في منطقة
كزا وكزا وكزا رح لهم يبقى اول حاجة بتعملها الحكم ده انه بيربط الغني بالفقير. انه اضطر الغني انه دور على الفقير. فبالنسبة للغني لما يشوف الفقير يتصدم. ودي اللي احنا دايما بنشوفها لما بنروح نوصل مساعدات للاسر الفقيرة ان الغني اول
فبيشوف الفيريه ده تدخل اوضة الفقير تلاقي طفل طالع لك من تحت السرير. طبعا هي بتبقى اوضة حضرت اصلا يعني. يعني بتلاقي العيلة كلها ساكنة في اوضة. يا ابني ده مين ده
اه يا ستي ده ابني. طب ويا بنتي ويا ستي ايه اللي منزله هنا؟ ما هو ما فيش مكانة. هي الاوضة كلها سرير واحد. ففيه واحد بيروح ينام عند الجيران وواحد بينام تحت السرير
وواحد بينام على البتاعة بتاعة الشباك ديت ما هو هنعمل ايه اومال هنجيب كم مكان منين وبعد كده تلاقي واد متخلف عقليا ماشي ده مين ده يا ستي ده ابن بنتي وبنتك
يا ست ايه اللي جاب ابنها هنا؟ ما هي مطلقة. وابن وابن بنتك ما بتعالجهوش ليه ؟ هنعالجه فين ؟ واحنا عارفين نأكله عشان نعالجه. امال فلما غني نشوف الفقير بيتصدم عشان كده لما الغني يشوف الفقير ما عدش هيعرف يسيبه. ليه ؟ لانه عرف فقر الفقير فهيفضل بعد
كده يصرف عليه من غير ايمان ولا حاجة ومن غير ما يكون واقع في عرفات. يبقى اول حكمة في الحكم انها ربطت الغني بالفقير. تاني حاجة جبنا عشرة فقرا وقعدناهم
خد يا عم نص فرخة وشوية رز او ربع فرخة وشوية رز وانت وانت وانت فهم قاعدين فبيقولوا هو فيه ايه؟ هو الراجل ده بيأكلنا ليه؟ اصل هو وقع في يمينه
وقف يمين طب وايه يعني وقع في يمين ما هو ربنا قال له كل ما تقع في يمين تأكل الفقراء يعني ربنا السبب ان هو بيأكلنا اه يعني اللي مش معبرنا دول. اللي جابهم لحد عندنا يدوروا علينا هو ربنا. اه. فيبدأ الفقير يحس برحمة ربنا عليه. وبحنان
ربنا عليه وبعد كده الفقراء بالنسبة للفقرا دايما الاغنيا قدوة. عشان كده الفقير ممكن يكره الغني ليه؟ لان الفقير نفسه يعمل اللي الغني بيعمله. طب لما الفقير يلاقي الغني متدين. لما الفقير بيلاقي الغني بيعزم كلمة الله. ولان كلمة الله جت على لسانه وما نفزهاش
فبيعمل الكفارة ديت يقوم الفقير هو كمان يعزم ربنا ويقتدي بالغني في التدين. طب الوقتي الحكم ده حللنا حللنا مشكلتين كبار جدا. اول مشكلة ان فيه ناس فقراء فالاغنياء بدأوا يدوا للفقراء غصب عنهم ليه ؟ لانه هيروح النار لو ما اداش للفقير. لانه بيقع في
يبقى مشكلة صنائع المعروف والفقر اللي في المجتمع بتتحل. طب والمشكلة التانية ان الغني دلوقتي معنى انه كسر يمين ان تعظيم ربنا في مش بالمقام المطلوب. ان تعظيم ربنا في قلبه مش اعلى حاجة. يقوم ربنا يخليه يطلع الفلوس بتاعته. يطلع المال
بتاعه اطعامه عشرة مساكين. طلع فلوسك بقى الغالية على قلبك. فلما تطلع الحاجة الغالية على قلبك عشان ربنا يغلى مقام ربنا في قلبك. يا اما بقى ايه الصيام طب اتمنع عن الفلوس بتاعتك بقى. اتمنع عن الاستمتاع بمالك. عشان يغلى مقام ربنا في قلبك
طب الوقتي كفرات واطعام عشرة مساكين من اوسط ما تطعمون اليكم اوسط يعني من احسن. يعني كم عشرة في عشرة بميت جنيه مسلا او كسوتهم. لأ كسوة عشر مساكين مش مية جنيه
كسوة عشر مساكين الف جنيه. او تحرير رقبة. لأ ده تحرير رقبة مش الف جنيه. ده عشر تلاف جنيه. الله! يعني ربنا جاب كفارة بميت جنيه كفارة بالف جنيه وكفارة بعشر تلاف جنيه. طب يا رب التلاتة مش زي بعض ليه؟ والله انت وتعظيم مقام ربنا في قلبك. ما هو ممكن واحد يقول لك انا ازاي اكسر
كاقسمت فيه باسم ربنا ميت جنيه ايه وعشر مساكين ايه! ده انا اطلع الدنيا كلها بس اليمين ده يرفع من علي. فربنا ادى له تلات بدائل. عندك بديل مية جنيه وبديل الف جنيه وبديل عشر تلاف جنيه. انت وتعظيم ربنا في قلبك بقى. انت ومقام ربنا في
لك فمن لم يجد فصيام ثلاثة ايام. اللي مش لاقي دي بقى يقوم داخل على الصيام بقى. يقوم داخل على عبادة الصيام من اجل تزكية النفس وتهذيب النفس يبقى ازا يا اخواني في الله الاحكام الشرعية دي مش كده يا اخواننا ما هيش حاجة كده لازم نسق في الله. عشان كده اكتر اسمين تلاقيهم بيزكروا بعد
ايات الاحكام في السور المدنية والله عليم حكيم. لازم تثق في الله. لازم تثق ان اللي شرع التشريعات دي عليم حكيم لازم نسلم لربنا سبحانه وتعالى. يبقى ده الشوط الاولاني اللي بيتكلم عن وهو اطول الاشواط طبعا. اللي بيتكلم عن
الحلال والحرام والشوت في النهاية بيجيب لك الناس اللي مش معظمة حرمات ربنا. قد ايه حرمات ربنا ممكن تنتهك وفيه ناس مش في دماغها واذ قال موسى لقومه يا قوم
اذكروا نعمة الله عليكم. اذ جعل فيكم انبياء وجعلكم ملوكا. واتاكم ما لم يؤت احدا من العالمين. عايز ايه يا موسى يا قوم ادخلوا الارض المقدسة التي كتب الله لكم ادخلوا فلسطين. حرروا فلسطين. ادفعوا عمركم تمن لتحرير فلسطين. ولا
اترتد على ادباركم فتنقلبوا خاسرين ولا ترتدوا. خدوا بالكم يا جماعة ولا ترتدوا كأن قضية فلسطين دي قضية مقدسة كأن قضية فلسطين دي قضية في رقبة اهل الحق دايما. فبيقول لهم لو انتم ما عملتوش كده ولا ترتدوا على ادباركم فتنقلبوا
شوفوا الخسارة اللي الامة فيها دلوقتي ممكن يكون ده بسبب التفريط في قضية فلسطين. ممكن يكون ده بسبب التفريط في قضية تحرير المسجد الاقصى. والامة مش واخدة بيتنزل عليها عقوبة ازاي ؟ بسبب ولا ترتدوا على ادباركم فتنقلبوا خاسرين. الموضوع ما هوش لعبة. قالوا يا موسى
ان فيها قوما جبارين الكنعانيين الكنعانين العماليق ان فيها قوما جبارين. وانا لن ندخلها حتى يخرجوا منها. فان يخرجوا منها فان لا بقى الاول وخرجوهم خرجونا امال انتم بتعملوا ايه ؟ لا يخرجوا الاول وبعد كده ندخل فلسطين. الله! طب وايه الحكمة ايه اصلا! قال رجلان من الذين يخافون
انعم الله عليهما ادخلوا عليهم الباب. فاذا دخلتموه فانكم غالبون. يا جماعة اول جيش اخرج لتحرير فلسطين هو الجيش اللي ربنا هيفتح على ايده من فتح فلسطين. ربنا بيقول ولا فاذا دخلتموه فانكم ايه
فانكم غالبون. يعني دي قاعدة يا اخوانا. فاذا دخلتموه فانكم غالبون. اول جيش هيقوم عشان يحررها هو ما فيش الا ربنا يحررها على ايديه. ليه ؟ بس حد يقوم. بس حد يصدق ربنا. بس حد يغير على حرمات ربنا ويقوم عشان يحرر
قال رجلان من الذين يخافون خايفين من ربنا. عارفين ربنا هيعزب الام قد ايه. لو الامة باعت قضية فلسطين. لو الامة طلعت قضية الارض المقدسة انعم الله عليهما ادخلوا عليهم الباب. فاذا دخلتموه فانكم غالبون. وعلى الله فتوكلوا ان كنتم
انتم مؤمنين قالوا يا موسى انا لن ندخلها ابدا ما داموا فيها. انس فاذهب انت وربك فقاتلا ان ها هنا قاعدون. فاذهب انت وربك فقط. فلسطين ايه؟ احنا طلة بفلسطين. احنا ما لنا بمسجد اقصى احنا عايزين نعيش. عايزين ناكل. عايزين نصلح الامور بتاعتنا. عايزين نحل
كلمة عايزين نشوف دنيتنا عايشين عايزين نشوف مستقبلنا ومستقبل ولادها. ولادنا قالوا يا موسى انا لن ندخلها ابدا. انسى انس ما دامه فيها. هو انا هو العمر مع زقة! هو فلسطين ايه دي اللي ضحي بروحي عشانها! لن تدخل ما دامه فيها. ادخل
اقتل نفسي واهلك نفسي واضيع مستقبلي ومستقبل ولادي عشان ايه هو ده الدين يا متطرفين يا ارهابيين يا اللي عايزين تطرحوا ان الدين تضحية وان الدين فلسطين وان الدين ده دي قضايا. عايزين تسيطروا على الامة بها بس. عايزين تضحكوا على عقول الشباب بها
انما احنا لازم الدين ان انا اصلح دنيتي. الدين ان انا اشوف مصلحتي ومصلحة ولادي. الجنيه اللي يحتاجه البيت يحرم على الجامع حرام على فلسطين لما فكر الامم بيوصل للدرجة ديت. يا موسى انا لن ندخلها ابدا ما داموا فيها
فاذهب انت وربك فقاتلا. انا ها هنا قاعدون. قال ربي اني لا املك الا نفسي واخي. فافرق بيننا وبين القوم الفاسقين ربنا سمى الناس دي فسقة. ربنا قال دول شوية فسقة. اللي يفكر بالطريقة دي امة فاسقة
الناس اللي تفكر بالطريقة دي ناس فاسقة. قال فانها محرمة عليهم اربعين سنة. يتيهون في الاربعين سنة عما الجيل ده يتكنس. اما الجيل ده يتشال ويطلع جيل تاني ينفع ان ربنا يمسكه امانة الاستقلاب في الارض
الناس اللي مش مقدرة قيمة نعمة الدين. الناس دي ما ينفعش انها تؤتمن على الدين. يتيهون في الارض خلوهم عايشين تايهين ويموتوا تايهين فلا تأس على القوم الفاسقين. يبقى ده شوط يبقى ده شوط الايه؟ عقد الطاعة. عقد
قال والحرام عقد الامر والنهي. ان ما فيش حاجة اسمها انك انت عايش في مملكة الملك ما تسمعش كلامه. ما فيش الكلام ده. العبد التاني بقى وكيف يحكمونك وعندهم التوراة فيها حكم الله ثم يتولون من بعد ذلك وما اولئك بالمؤمنين. يا نهار ابيض
ابيض. يا نهار ابيض يا جماعة لو نفهم الكلام اللي بيتقال. اسمع تاني كده. وكيف يحكمونك وعندهم التوراة؟ ربنا بيقول للنبي ده عندهم التوراة وما بيتحكموش لها. ده عندهم شريعة انت اعرف حقيقة الناس دي. يعني كان ربنا بيقول عايز تعرف حقيقة امة
شف الامة دي بتتحاكم لشرع ربنا اللي نزله عليها في كتابها ولا لأ ؟ لو لقيتها ما بتتحاكمش يبقى الامة دي امة فاسدة. وعندهم التوراة فيها حكم الله ثم يتولون من بعد ذلك وما اولئك بالمؤمنين. دول ما ينفعش يتسموا مؤمنين. انا انزلنا التوراة
فيها هدى ونور. طبعا يا جماعة الواحد لما بيقرا الايات دي تحس انه بيرفع راسه في السما. انا انزلنا التوراة فيها هدى ونور. كل ما اشوف اية بتمدح في التوراة والانجيل. كل ما اشوف اية بتمدح في سيدنا موسى وسيدنا عيسى. اقول ايه التسامح ده؟ ايه الدين العظيم ده؟ ايه الدين اللي كله تسامح
وتجرد ده يا اخواننا يعني يعني دايما لما تروح لدكتور كده دكتور مسلا في تخصص ولا حاجة وتجيب قدامه سيرة دكتور تاني شهور في نفس التخصص. تلاقيه مش قادر يمدح فيه. مش قادر. رغم ان الاتنين ممكن يكونوا زمايل في اسم واحد في جامعة واحدة في مهنة واحدة. مش قادر
الناس دايما ما بتقدرش انها تثني على الاقران. لو كان الكلام ده من عند محمد بن عبدالله ما كانش قدر انه يثني على وعيسى. ما كانش قدر انه يثني على توراه الانجيل. انما الكلام ده من عند الله اللي نزل الكتب دي كلها. واللي بعث الرسل دي كلها. اما
شف الثناء على كتب الله وعلى انبياء الله في القرآن تفرح. ان ده دينك. اما تفتح التوراة سيدنا سليمان عندهم واحد مرتد اصلا سيدنا سليمان ده مش عارف عمل ايه سيدنا سيدنا آآ لوط عندهم ده راجل آآ بين بناته شربوه خمرة وآآ
احزنوا معه يعني ده ده في التوراة ده كلام كده على طول. سيدنا يعقوب ده واحد مش عارف تصارع مع الله وحصل ايه لبخ اللبخ لما تشوف جرأتهم على الانبياء وجرأتهم على الله نفسه. وجرأتهم على الكتب السماوية. لما تشوف الاخلاقيات اللي موجودة عندهم تقول
ايه ده! لما تبص للقرآن بقى سبحان الله العظيم! كلام من عند الله! انا انزلنا التوراة فيها هدى ونور. يحكم بها النبيون الذين اسلموا فينا هادوا الربانيون ها فلا تخشوا الناس واخشوا. ما تخافوش اصل احنا ما بنطبقش الشريعة ليه؟ خايفين. خايفين الدنيا كلها تقف في وشنا ولا تشتق
بايات الله ثمنا قليلا. مش عشان الدنيا تبعوا دينكم. ناس كتير اوي لما يتعرض عليها الشرع يقول لك لا يا عم شريعة انا يا عم حاطط فلوسي في بنك وباكل بربا. وانا يا عم آآ مراتي بتروح للكوافير كل اسبوع وماشية على بالصورة اللي هي عايزاه. وانا اما تيجي
شارع تقول لي ده حرام وده حرام! لا يا عم! انا مش حمل الكلام ده. فربنا بيقول ان الناس خايفة من الشريعة فلا تخشوا الناس. انهم بيبقوا خايفين من تطبيق الشريعة
سريعة ولا تشتروا بايات الله ثمنا قليلا. انهم خايفين على الدنيا بتاعتهم. على المعاصي بتاعتهم. ومن لم يحكم بما انزل الله اولئك هم الكافرون. ومن لم يحكم بما انزل الله فاولئك هم الظالمون. ومن لم يحكم بما انزل الله
فاولئك هم الفاسقون كلام زي الشمس في السما. وفي النهاية افحكم الجاهلية يبغون؟ افحكم الجاهلية اي حكم غير حكم ربنا حكم جاهلي حكم جاهلي. افحكم الجاهلية يبغون؟ ومن احسن من الله حكما؟ لقوم يوقنون. بعد كده العقد التالت
في السورة يا ايها الذين امنوا لا تتخذوا اليهود والنصارى اولياء. بعضهم اولياء بعض. ومن يتولهم منكم فانه منهم ان الله لا يهدي القوم الظالمين. فترى الذين في قلوبهم مرض يسارعون فيهم. يقولون نخشى ان تصيبنا دائرة. يعني شف من تلاتين اربعين
سنة وفي بعض الدول العربية بتعمل علاقات سرية مع اليهود. لدرجة ان يقول لك ان يعني حاكم مصر قبل كده عايز يعرف الاخبار بتوصل لليهود منين اخترع خبر كدب كده وقاله لواحد معين شاكك فيه قصة مشهورة يعني فبيقول لك لقى الخبر وصل للواد فعرف فيه ناس يا جماعة فعلا يسارعون فيهم
يقولون نخشى ان تصيبنا دائرة يا عم شف مصلحتك. يا عم امن القومي بتاع بلدك. يا عم شف مستقبلك. يا عم مستقبلنا مع ربنا. ومصلحتنا في شرع ربنا ربنا يا عم الكلام ده ما بيأكلش عيش. هو ده اللي بيأكل عيش. بس الناس مش دارية. عشان كده ربنا بيقول وترى كثيرا منهم
عقد الامر بالمعروف والنهي عن المنكر وترى كثيرا منهم. وترى عيني عينك. المعصية بقت عيني عينك. الفجور بقى عيني عينك المنازر الفساد اللي في آآ الحدايق العامة والبتاعات اللي على الكورنيش وده فساد ايه! ده فساد شهوات
شاب وفتاة وفيه فساد مالي وفيه سرقة دول وفيه عيني عينك المعصية وترى وترى دي مضارع استمر يعني المعصية بقت في كل وقت. في كل لحزة عايز تشوف ربنا بيتعصى. هتشوف ربنا بيتعصى. وترى كثيرا منهم. يعني ما عادش
واحد بيعصي ربنا في البلد ده بقى المعزم بيعصي ربنا. بقى معزم الناس كده. معزم الناس كده. وترى كثيرا منهم يسارعون في الاثم يسارع يعني المسارعة من المفاعلة مسابقة يعني بقت المعصية ديت مكسب. يعني كان واحد قبل كده
له مركز كبير اوي في البلد. فواحد بيقول له آآ جوز بنتك عملت معه ايه ؟ قال له وديته الكويت بتاعة بلدنا. قال له الكويت بتاع بلدنا ايه ؟ قال له المرور يا عم. عشان ياكل. عشان بقت
المعصية بقت الرشوة غنيمة. بقى بيتباهى قدام الناس ان قدامك كان هيعرف ياكل فيه. هيعرف يكسب كويس اوي فيه. يسارعون بقت المعصية اسمها مصلحة. الشباب الوقتي يسمي المعصية مصلحة. يسمي بقى يسارعون في الاثم مش يسارعون الى الاثم
يسارعون فيه كأن الناس بقت غرقانة في المعاصي. وترى كثيرا منهم يسارعون في الاثم والعدوان واكلهم السحر سما كانوا يعملون. ربنا بيقول بئس الناس اللي يبقى ده الحالة بتاعتها. طب والاية اللي بعدها؟ لولا ينهاهم
والاحبار. هو الناس بتوع ربنا راحوا فين؟ هو لما المجتمع عصى ربنا بالمنزر ده هو الملتزمين فين؟ هم الناس اللي بتقولوا انهم متدينين هو فين؟ فص ملح ودابه لولا ينهاهم الربانيون والاحبار. ابن عباس بيقول هذا اشد عتاب في كتاب الله. يوم القيامة ده ربنا
جيبه تعال انت شفت ربك بيعصى عيني عينك؟ اه يا رب انكرت لأ يا رب سكت ليه ؟ اهي سكت ليه دي هي لولا ينهاهم الربانيون والاحبار. اه لو كان اهل الدين
اتكلموا اه لو كان اهل الدين عرفوا الناس الحق من الباطل. والحلال من الحرام. لولا يناهم الربانيون والاحبار عن قولهم الاثم يوم الصبح لبئس ما كانوا يصنعون. كأن اللي صنع الفساد هو اهل الدين اللي سكتم. لو اول بنت متبرجة
واحدة ملتزمة قابلتها قالت لها حرام. واحدة تانية قابلتها قالت لها اتق الله. واحدة تالتة قابلتها زكرتها بحديس النبي العنوهن فانهن ملعونات واحدة رابعة زكرتها بحديس النبي كاسيات عاريات صنفان من اهل من امتي من اهل النار لم ارهما. واحدة رابعة ما كانش
الموضوع انتشر كده. لو اول كوافير حريمي راجل يمسك شعر بناتنا واخواتنا واحد دخل قال له اتقي ربنا وواحد دخل قال له المال الحرام لو نقطة دم منه دخلت كبدك ولا كبد عيل من عيالك مش هتخرج وكبدك سليم وواحد واحد مرة دخلت على مجموعة
عاملين حفلة غنائية كده قلت لهم اتقوا ربنا. الحفلة اللي انتم عاملينها ديت الفلوس اللي بتكسبوها من وراها مال حرام. نقطة دم واحدة هتدخل جسمك ولا جسم عيل من عيالك مش هتخرج غير وهي مسمماه. اتقوا ربنا. لقيت كلهم مش انا ولا انا. وفجأة كله بيتبرى من بعضه. وكله
بيهرب منين هو المسئول؟ اومال يوم القيامة هيعملوا ايه ؟ اومال يوم القيامة هيتعاملوا ازاي ؟ لولا ينهاهم الربانيون والاحبار. عن قولهم الاثم لبئس ما كانوا يصنعون. بئس الصنيع كأن اللي صنع الفساد هو اهل الدين لما سكتوا على الفساد. لما سكتوا واحد
تعرفوا بنته آآ بنت شابة صغيرة يعني فرحت له مرة فلقيتها من غير حجاب. فرحت له مرة بعدين لقيتها محجبة. فبقول له في ايه؟ ايه اللي هتجيبها؟ قال لي اعمل ايه؟ الناس قطعوني في الشارع. كل ما اقابل واحد حرام عليك حج ببنتك. هو طبعا الناس مش فجأة تدينت. هي البنت هي اللي كانت حلوة شوية
طيب فالناس يعني ايه فالناس الموضوع يعني ايه مضايقها يعني فكل ما امشي في شارع يا اخي اتق ربنا في بنتك كل فقمت ملبسها الحجاب غصب يعني كأن لما الناس بتتكلم اللي بيعصي ربنا هيتكسف. لو ما اتكسفش من ربنا هيتكسف من الناس. والمعصية هتزول بالمجتمع
لبئس ما كانوا يصنعون. بعد كده وقالت اليهود يد الله مغلولة. ايه ده! العلماء وقفوا قدام الاية ديت. قال لك ربنا كان بيقول ترى كثيرا منهم يسارعون في الاثم. يعني الناس دي بتعصي ربنا بتكترئ على آآ حرمات ربنا. انما يد الله مغلولة ده بيجترؤوا على ربنا نفسه
ايه اللي طور المعصية بالمنظر ده ؟ قرأت لاحد المفسرين توجيه جميل اوي قال لك السبب ان المعصية تطورت التطور مرعب ده بعد ما كانت يسارعون في الاثم. يا عم شاب وبيدخن
بقت يد الله مغلولة. بقى واحد بيطلع في التليفزيون ويقول لك ربنا ما له ومال السياسة. ربنا ما له الموضوع ما عادش ان شاب المعصية ده الموضوع بقى جرأة على الله. جرأة على رب السماوات والارض. فواحد من المفسرين فسرها تفسير جميل قوي. قال لك السبب في تطور المعصية
الاية اللي في النص الاية اللي في النص لولا ينهاهم الربانيون والاحبار. قال لك لما اهل الدين سابوا الدعوة الى الله وسابوا الامر بالمعروف ونهي عن المنكر لم تقف المعصية عند حد. عشان كده يا جماعة لما تمشي في الشارع وتشوف التبرج الوقتي ما يجيش شاب يقول انت
طرش زاد زاد انتم لسة شفتم حاجة؟ طول ما الملتزمين والملتزمات واللي عارفين الحلال بالحرام ساكتين. ده انتم لسة والله انتم شفتم اي حاجة. ده لسة الفساد هيوصل لدرجات لا يتخيلها العقل. لا يتوقف الفساد غير لما اهل الدين يتكلموا. غير لما يبقى فيه
في ايجابية في التعامل مع المعصية في المجتمع. عشان كده لعن الذين كفروا من بني اسرائيل على لسان داوود وعيسى ابن مريم ذلك بما عصوا وكانوا يعتدون كانوا لا يتناهون عن منكر فعلوه. لبئس ما كانوا يفعلون. ترى كثيرا منهم
يتولون الذين كفروا. يعني ربنا سبحانه وتعالى يعني بيقول لك ان دي صفات آآ يلعن اصحابها بسببها. سورة البائدة يا جماعة كورة آآ آآ جميلة قوي صورة بتنقلنا نقلة عالية اوي زي ما قلت لكم صورة بتتكلم عن توحيد الالوهية. صورة بتتكلم عن حقوق ربنا على العباد
السور اللي فاتت كانت بتنزم علاقة العباد بالعباد. حقوق العباد على بعض. سورة المائدة حق ربنا ايه؟ فطول ما انت قاعد تقرا فيها انت قاعد تقرا في عقود عقود عقود عقود عقود عقود حتى دي اكتر سورة في القرآن ذكر فيها يا ايها الذين امنوا ذكرت كم مرة؟ حد عارف؟ سورة البائدة
يعني ستاشر مرة. انت ستاشر مرة ها يا ايها الذين امنوا سورة آآ آآ كلها عقود مع الملك كل طول ما انت بتقراها كل الحاجات اللي فيها دي عقد بينك وبين الله وانت ماضي وميثاقه الذي وفقكم به. لازم تفهم يعني ايه اوفى بالعقود هتلاقي اسم الله الملك
متكرر في السورة من اولها لحد اخر اية فيها لله ملك السماوات والارض. من اول السورة لاخرها كل شوط هتلاقي زكر اسم الله الملك ان دي عقود مع الملك ما بين كل شوط والتاني هتلاقي ايات عن اليهود والنصارى. ايات عن اهل الكتاب ومن الذين قالوا ان النصارى اخذنا ميثاقهم
ها ليه ؟ كأن ربنا بيقول لك العقود دي لما اليهود والنصارى كسروها حصل فيهم ايه ؟ ساوعوا انتم كمان يا امة الاسلام تكسروها اوعوا كمان تضيعوها لقد كفر الذين قالوا ان الله هو المسيح عيسى ابن مريم. لقد كفر الذين قالوا ان الله ثالث ثلاثة
لقد كفر الذين قالوا لقد كفر لقد كفر لقد كفر. سورة المائدة سورة ما فيش فيها تمييع. عشان كده اهل الباطل بيقاتلوا عشان يشيلوا صورة المائدة من القرآن. اهل الباطل بيقاتلم سورة المائدة دي بالنسبة لهم بتمثل
الاسلام السياسي. الاسلام الايه؟ السياسي. الاسلام اللي بيتكلم عن الحاكمية. الاسلام بيتكلم عن الشريعة. الاسلام بيتكلم عن الولاء والبراء ولاء وبراء ايه يا عم! امريكا بالكلام ده طبعا ولا خبراء ايه يا عم! انتم هتودونا في داهية! الكلام ده لما كانت الامة معتنقاه كنتم انتم الخلفاء بتوع العالم. ولا امر بالمعروف ونهي عن المنكر
يا عم سيب اللي يعصي يعصي. امال الامة دي تنهار ازاي؟ سب اللي يهد في الامة دي يهد. لما كانت امريكا عايزة توقع النزام السياسي السابق في عمله خطة اسمها ايه ؟ اسمها الف جرح صغير في الجسد تكفي لقتله
الف جرح صغير في الجسد تكفي لقتله. يعني ايه ؟ النظام السياسي السابق ده اللي هو قبل خمسة وعشرين يناير. مش آآ الف جرح. قال لك ان الجسم ده فيه خمسة لتر دم
لو انا عورته الف تعويرة. كل تعويرة نزلت نقطة دم. انا انا صفيت دمه من غير ما يحس. فكانت سياستها انا هعمل جروح كتير اوي اوي اوي اوي في الاقتصاد والاجتماع والنزام بتاع البلد والنزام الاداري هقطع هقطع لحد ما اعمل
يوقع النزام من غير ما حد ياخد باله. ومن غير ما حد دي السياسة اللي بيتعاملوا بها مع هدم الاسلام. ان كل منكر كل معصية موقع قذر كل قناة فاسدة. كل آآ بنك ربوي جرح في جسد الاسلام. فيقول لك الف جرح في جسد الاسلام كافية
توقعه. دين ربنا مش هيقع. ولكن الامر بالمعروف والنهي عن المنكر. الولاء والبراء. الحاكمية الطاعة. دي يا اخواننا قوة الدين. الاربع حاجات دول قوة الدين. طول ما المسلمين معتنقين الاربع مبادئ دول. الدين ده قوي. فهم مش عايزين الاسلام السياسي. امال عايزين
الايه السيامي مش الاسلام السياسي هم عايزين يشيلوا السين ويحطوا مين ؟ يبقى اسلام سيامي. عايزين الاسلام يبقى قطة سيامي جميلة خالص. لا في حاجة اسمها حاكمية ولا في حاجة اسمها ولاء وبراء ولا في حاجة اسمها نهي عن منكر ولا في حاجة اسمها الطاعة والحلال والحرام والاحكام بتاعتكم دي بتاع
احنا عايزين نعيش يا عم على راحتنا مش عايزين حد يقيدنا الاربع حاجات دول يتنازعوا كده من الدين بكل بساطة يبقى ده الدين الجميل وده الدين وسطي وده الاعتدال واللي يتكلم بالطريقة ديت ده اللي صوره تترفع وده اللي اسمه يتنشر لان هو ده بتاع الاسلام
الصيام الجميل اوي اوي اوي اللي عامل زي القطة المغمضة انما الاسلام بتاع سورة المائدة ده الاسلام اللي خلاهم يحكموا الخلافة في العالم كله ده اسلام ده ما ينفعش سيدنا لازم يتحارب. الاسلام ده لازم يتقلع. يتقلع ضوافره. لازم تتقلع مخالبه. لازم يتحول من اسلام
سياسي الى اسلام سيامي. طبعا كلمة اسلام سياسي دي كلمة يعني ما لناش دعوة بها اصلا. احنا بنتكلم عن الاسلام الاسلام لوحده كده كلمة بتعبر عن كل ما فيه عن السياسة عن الاقتصاد عن الاجتماع عن النهضة عن التنمية عن العبادة عن الربانية عن العلم الشرعي عن العلم الدنيوي النافع
عن كل حاجة كلمة الاسلام لوحدها كلمة بتعبر عن كل خير. سورة المائدة سورة مهمة. سورة اهل الباطل بيدفعوا مليارات عشان وما اتعرفش على حاجة. عشان الامة تقراها حرف بعشر حسنات وعدي. ما لكش دعوة ما بتقفش. ما تفكرش. ما لكش دعوة بالكلام ده خالص يا عم الشيخ. ده بقى كفر ما لكش دعوة
خالص عدى عدى عدى بس. آآ اقلب عايزين نوصل بقى بتاعة الجنة والنار وخليكم قاعدين فيها. انما المعاني العالية ديت والمعاني اللي بتخرج مسلم فاهم مسئوليته تجاه دينه ومسئوليته تجاه الواقع يجب ان تنتهي ويجب ان تنفق المليارات من اجل نهايتها. ولكن لن ينتصروا على الله ولن ينتصروا على القرآن
نسأل الله سبحانه وتعالى ان يفقهنا في ديننا. نسأل الله سبحانه وتعالى رب زدنا علما. رب زدنا فهما. رب زدنا عزما. رب زدنا ايمانا ويقينا. اللهم علمنا ما ينفعنا وانفعنا بما علمتنا. وزدنا علما. اللهم بارك لنا في رمضان. اللهم بارك لنا في رمضان. اللهم
اللهم بارك لنا في رمضان. اللهم انه لا يملك الامر الا كيا مالك الملك. اللهم خذ بنواصينا الى عبادتك في رمضان اللهم صرف قلوبنا على طاعتك في رمضان. اللهم ثبت قلوبنا على دينك في رمضان. يا رب. اللهم بارك لنا في
في ليله ونهاره. اللهم بارك لنا في كل ساعة من ساعاته. اللهم ان الامر بيدك لن تطاع الا باذنك. لم تطيعك الا باذنك. اللهم اذن لنا في طاعتك. اللهم اذن لنا في عبادتك. اللهم اعنا على ذكرك وشكرك وحسن عبادتك
اللهم اعنا على ذكرك وشكرك وحسن عبادتك. برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك